fi fi fi fi fi fi fi fi fi et fi fi fi fi fi fi fi de fi fi fi fi fi fi fi fi fi fi fi fi fi de fi fi fi fi fi fi de fi fi fi fi fi fi de fi fi fi fi fi fi fi fi fi de fi fi fi fi de fi fr kn fi fi de fi fi fi fi fi fi cs fi fi fi fi fi cs fi fi fi fi cs fi fi fi fi fi cs fi fi fi fi fi fi cs fi fi fi fr fi fi fi fi fi fi fi fi fi cs fi fi fi cs fi cs fi fi fi fi cs fi fi fi fi fi
Seija El Sayed - Uusi Suunta: 2012
Sinun äänesi on aika kuulua
Hä, ketä kiinnostaa? No ei varmaan tällä nykysysteemillä ketään. Tuntuu, että tämä nykyinen malli suorastaan tukee työttömyyttä. Jokainen tietää, että työssäolo pitää kiinni elämässä ja estää syrjäytymistä. Työ lisää aktiviteettejä sekä edistää sosiaalista kanssakäymistä. Mutta, jos otat töitä vastaan esim. yhdeksi päiväksi viikossa, vähennetään sinulta melkein kuin rangaistuksena tehdystä työstä liki vastaava määrä kelan tai liiton korvauksista. Sen lisäksi odottelet palkkakuitteja ja näin korvauksetkin vielä viivästyvät. Kyllä työn kuuluisi olla aina myös taloudellisesti kannattavaa, teit sitä sitten päivän tai kolme viikossa.
Jämsässä ollaan valmistelemassa työllisyyden kuntakokeilua ja sitä varten on pystytetty suunnitteluryhmäkin. Jämsän seudun artikkelissa kerrottiin, että Jämsän alueella Kuhmoinen mukaanlukien on noin 1500 yritystä. Mukana on paljon pienyrityksiä, joiden yrittäjä tekee 2-3 henkilön edestä töitä. Tästä mieleeni muistui hoitoalalta tuttu toimintamuoto, varahenkilöyksikkö. Hoitoalalle ko. toiminta on syntynyt tarpeesta ja uskon, että myös jäädäkseen.
Olisiko mahdollista, että Jämsek, kaupunki ja yrittäjät yhdessä valmistelisivat määräaikaisen ja kokeilumielessä olevan hankkeen tällaisesta varahenkilötoiminnasta. Uskon, että moni yrittäjä esimerkiksi kaupan alalta olisi valmis palkkaamaan työntekijän päiväksi tai kahdeksi viikossa. Ja taas vastaavasti varayksikön työntekijä tulisi työllistetyksi useamman kohteen avulla.
Tällainen työmuoto ei varmasti sovellu kaikille, mutta niille kelle se sopii, antaa työ monipuolisen kokemuksen ja rutkasti valmiuksia ottaa vastaan työtä kuin työtä.
Lähettänyt Seija klo keskiviikkona, marraskuuta 28, 2012 Ei kommentteja:
Voihan "HILIMA"- minne eurot karkaavat?
Olin tässä taannoin Jämsekin järjestämässä lähiseudun kuntien yhteisessä hankintaillassa. Sieltä käteen jäi paljon uutta tietoa, mutta myös kysymyksiä ja toiveita. Sinänsä itse "HILMASTA" ei mitään negatiivista, koska ymmärtääkseni kanava takaa tasapuolisen ja reilun kilpailun kaikille lakeja noudattaen.
HILMA on työ- ja elinkeinoministeriön ylläpitämä maksuton, sähköinen ilmoituskanava, jossa hankintayksiköt ilmoittavat julkisista hankinnoistaan. HILMAssa ilmoitetaan kansallisen ja EU-kynnysarvon ylittävät hankinnat ja taas hankintayksikköjen toimintaa säätelee lukuisat lait ja asetukset taustallaan joukko direktiivejä.
Itselläni on oletus siitä, että kuitenkin tuon kyseisen HILMAN helmojen taakse myös piiloudutaan. Hankinnoista, jotka ovat mennossa HILMAAN ollaan usein salaperäisiä ja uskon että sinne joskus suotta päätyy sellaisiakin hankintoja, joita sinne lain mukaan ei edes velvoiteta ja jotka voitaisiin saada ja hankkia suoraan paikkakunnan yrittäjiltä.
Kaupungin on täysin lainmukaista lähettää paikkakunnan yrityksille tietopyyntöjä koskien tulevia investointeja, järjestää tiedotustilaisuuksia ja jopa pyytää kommentointikierros alustavasta tarjouspyynnöstä. Tämä kaikki on mahdollista niin kauan kunnes hankintailmoitusta ei ole julkaistu HILMASSA.
Nyt sitten niihin kysymyksiin ja toiveisiin:
Tässä kurjuuden kuilussa, joka on koetellut Jämsäläisiä yrittäjiä, tulee nyt kaupungin tukea paikallisia yrityksiä ja olla näin esimerkkinä kuntalaisille. Jos kaupunki ei ostokäyttäytymisellään tue omiaan, niin ei ole ihme että myös kuntalaiset vievät euronsa muualle.
Kysymys kuuluukin: "Lähettääkö kaupunki yrittäjille esim. näitä tietopyyntöjä tai pyytääkö kommentteja alustavasta tarjouspyynnöstä". Nämä toimisivat hyvänä hankintojen etukäteistiedottamisina ja antaisivat lain puitteissa pientä etua paikallisille yrittäjille?"
Uskallan väittää, että kaupungin euroja hankintojen ja ostojen kautta karkaa naapurikuntiin ja kauemmas aivan turhaan. HILMAAN päätyy ehkä sellaisia hankintoja, joita laki ei sinne velvoita. Pääseekö virkamiehet helpommalla sitä kautta, en tiedä?
Kaupungin on mahdollisuus ostaa omalta paikkakunnalta todella mittavilla summilla ilman lain vaatimaa velvoitetta laittaa HILMAAN.
Toivon, että joku taho tekisi/ pyytäisi selvityksen kaupungin ostokäyttäytymisestä. Siitä ei varmasti ole kyse etteikö omasta kaupungista löydy tekijöitä tuottamaan ja myymään palveluita useisiin kohteisiin.
Lähettänyt Seija klo lauantaina, marraskuuta 17, 2012 Ei kommentteja:
sunnuntai 23. syyskuuta 2012
Rahalla saa ja hevosella pääsee?
Missä sinun ja minun paikka on, kun olemme sairaita tai hoitoa ja huolenpitoa tarvitsevia vanhuksia? Koti (kodissa omaishoitaja), palveluasunto, ryhmäkoti, vanhainkoti, tehostettu palveluasunto vai vuodeosasto? Kuka sen päättää? Oikeasti jokaisen kuuluisi saada olla siellä, mihinkä vointi ja elämäntilanne antaa mahdollisuuden. Riippumatta siitä, kuinka paljon tilillä on rahaa tai olemmeko ns. nimimiehiä/-naisia. Tuntuu, että liian iso osa hoitoketjun asukkaista / potilaista on "väärillä" paikoilla. Miksi? Voiko esim. parempi kuntoinen potilas, jolla myös hoitoon tyytyväiset omaiset viedä paikan huonokuntoiselta potilaalta, jonka kuuluisi ehdottomasti saada tehokkaampaa hoitoa? Kuuluuko karkaileva agressiivinen potilas vuodeosastolle siksi, että muualla hänen kanssaan ei "pärjätä"?
Kotoa ei siirryttäisi hoitolaitoksiin niin nopeasti, jos koti-ja omaishoito olisi arvossa, joka niille kuuluu!
Kyllä kokonaisuuden tulee olla täysin selvillä ja hallinnassa ennenkuin radikaaleja muutoksia tehdään, ettei käy niinkuin hölmöläisten peiton jatkamisessa. Kuntalaisilla ja päättäjillä täytyy olla nähtävillä konkreettinen selvitys siitä, kuinka kokonaisuus hoidetaan ja hallitaan. Itse en ainakaan halua enään kertaakaan sitoutua sellaisiin strategioihin, joita ei voida toteuttaa kuin päiväunissa. Esimerkkinä omaishoidon parannukset menneeltä valtuustokaudelta olevassa vanhushuollon strategiassa. Voi sanoa: "älä unta nää". Kyllä meitä päättäjiä viedään kun pässejä narussa, kun löysää annetaan. Parannettavaa on varmasti itse kullakin.
Lähettänyt Seija klo sunnuntaina, syyskuuta 23, 2012 Ei kommentteja:
sunnuntai 10. kesäkuuta 2012
JÄMSÄSSÄ "HENKILÖSTÖMITOITUS" YLI KESKIARVOJEN!
Eilen A-studiossa oli taasen asiaa hoitohenkilökunnan alimitoituksesta, joka on näköjään mahdoton asia korjattavaksi, niin Jämsässä kuin muuallakin. Valitettavasti uutiskynnystä ei ylitetä silloin, kun henkilöstömitoitus on yli maksukyvyn.
Useiden kuntaliitosten jälkeen meiltä löytyy mahtava valikoima johtajia, apulaisjohtajia ja apulaisjohtajien apulaisjohtajia alas duunareihin saakka. Olisi mielenkiintoista nähdä nimikelista henkilöstöstä, joka on perus duunaritason yläpuolella. Työnkuvat, tittelit ja mitoitukset tulisi laittaa tarkasteluun ylhäältä alaspäin. Ei kai kuntaliitosten tarjoama irtisanomissuoja kuitenkaan estä työnkuvien muuttamista.Voitaisiinko tehdä niin, että "irtisanotaan" virat kuvitteellisesti paperilla ja sen jälkeen aletaan täyttämään tehtäviä todellisen tarpeen mukaan? Jäljelle jäävä porukka sijoitetaan sinne missä todellinen tarve on vaikka uudelleenkoulutusten kautta. Näin toimitaan myös yritysmaailmassa. Kyllä näin isolta joukolta päättäjiä ja virkamiehiä pitää löytyä rohkeutta tehdä päätöksiä, jotka oikeasti tuovat säästöjä, eikä turvautua pelkurimaisesti lomautuksiin.Vaihtoehtoja lomautuksille pitää kaivaa joka mättään alta. Lomautusten tulisi olla se viimeinen vaihtoehto, kun kaikki muut keinot on viety loppuun saakka. Rehellisyyden nimissä tiettyä tarkastelua sietää myös sote-puoli, jossa mielestäni mitoitukset ja työnkuormitus on pahassa epätasapainossa. Siellä oikeilla toimenpiteillä edistettäisiin henkilöstön jaksamista ja kenties saataisiin sairaslomia vähennettyä.
Lähettänyt Seija klo sunnuntaina, kesäkuuta 10, 2012 Ei kommentteja:
perjantai 13. tammikuuta 2012
Sosiaalisen median olennainen piirre on yhteisöllisyys. Ollaan yhdessä. Yhdessä tehdään, kirjoitellaan, jaetaan ja tuetaan.Kuinka tuon kaiken voisi siirtää käytäntöön ja ihmisten arkeen.
Erittäin tärkeää tuo yhteisöllisyys ja yhdessä tekemisen meininki olisi kaupungin päättäjien ja virkamiesten kesken ja välillä.Useiden kuntaliitosten jälkeen tiiviin yhteisön syntymisen tuska on käsin kosketeltava.
Mutta sanontahan kuuluu näin: ”Kaikki, mikä ei tapa vahvistaa meitä”
Nyt kun kunnat on liitetty maantieteellisesti yhteen niin olisi jo korkea aika saada myös ihmiset puhaltamaan samaan hiileen. Yhteinen päämäärä ja mielenkiinnon kohde tulisi olla tiiviimpi,vetovoimaisempi ja menestyvämpi Jämsä.Negatiivisuus syntyy ihmisten puheista ja käyttäytymisestä, mutta samalla reseptillä saadaan aikaan myös positiivinen ilmapiiri. Yhdessä tehdään hyvä ja yhdessä paha. Yltiöpäinen positiivisuus koetaan usein jopa ärsyttäväksi, mutta sopivasti optimistinen elämänasenne ei nosta kaiketi kenenkään verenpainetta.
Edessä on varmasti vielä monia vaikeita päätöksiä, joiden eteenpäin vieminen vaatii aitoa ”me henkeä”Niissä meille riittääkin haastetta ja näytön paikkaa.
Lähettänyt Seija klo perjantaina, tammikuuta 13, 2012 Ei kommentteja:
Uudemmat tekstit Vanhemmat tekstit Etusivu
Puh. 040 730 2405
►  joulukuuta 2019 (1)
►  elokuuta 2019 (2)
►  kesäkuuta 2019 (1)
►  huhtikuuta 2019 (1)
►  maaliskuuta 2019 (1)
►  helmikuuta 2019 (1)
►  joulukuuta 2018 (1)
►  marraskuuta 2018 (2)
►  kesäkuuta 2018 (1)
►  toukokuuta 2018 (2)
►  huhtikuuta 2018 (2)
►  lokakuuta 2017 (1)
►  huhtikuuta 2017 (1)
►  maaliskuuta 2017 (1)
►  helmikuuta 2017 (1)
►  marraskuuta 2016 (2)
►  lokakuuta 2016 (1)
►  syyskuuta 2016 (1)
►  elokuuta 2016 (2)
►  kesäkuuta 2016 (2)
►  joulukuuta 2015 (1)
►  marraskuuta 2015 (1)
►  lokakuuta 2015 (2)
►  syyskuuta 2015 (1)
►  huhtikuuta 2015 (2)
►  maaliskuuta 2015 (1)
►  marraskuuta 2014 (2)
►  lokakuuta 2014 (2)
►  toukokuuta 2014 (2)
▼  marraskuuta 2012 (2)
Töitä tarjolla päiväksi viikossa!
Voihan "HILIMA"- minne eurot karkaavat?
►  syyskuuta 2012 (1)
Rahalla saa ja hevosella pääsee?
►  kesäkuuta 2012 (1)
JÄMSÄSSÄ "HENKILÖSTÖMITOITUS" YLI KESKIARVOJEN!
►  tammikuuta 2012 (1)
►  kesäkuuta 2011 (1)
►  huhtikuuta 2011 (1)
►  maaliskuuta 2011 (1)
►  heinäkuuta 2010 (1)
►  syyskuuta 2009 (1)
►  toukokuuta 2009 (1)
►  huhtikuuta 2009 (1)
►  tammikuuta 2009 (1)
►  joulukuuta 2008 (1)
►  marraskuuta 2008 (2)
►  lokakuuta 2008 (1)
►  syyskuuta 2008 (2)
Teema: Yksinkertainen. Teeman kuvien tekijä: rami_ba. Sisällön tarjoaa Blogger.